CELEX: 22019D2049
Language: mt
Date: 2018-02-09 00:00:00
Title: Deċiżjoni tal-Kumitat Konġunt taż-ŻEE Nru 13/2018 tad-9 ta’ Frar 2018 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2019/2049]

12.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/26
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 13/2018
         tad-9 ta’ Frar 2018
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2019/2049]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2017/1558 tal-14 ta’ Settembru 2017 li jemenda r-Regolament tal-Kummissjoni (UE) Nru 37/2010 biex jikklassifika s-sustanza bromelain f’dak li għandu x’jaqsam mal-limitu massimu ta’ residwi tagħha (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2017/1559 tal-14 ta’ Settembru 2017 li jemenda r-Regolament tal-Kummissjoni (UE) Nru 37/2010 biex jikklassifika l-limitu massimu ta’ residwi tas-sustanza alarelina (2) jrid jiġi inkorporat fil-Ftehim ŻEE.
                  
               
                     (3)
                  
                  
                     Għaldaqstant, jenħtieġ li l-Anness II tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiżi li ġejjin jiżdiedu mal-punt 13 (ir-Regolament tal-Kummissjoni (UE) Nru 37/2010) tal-Kapitolu XIII tal-Anness II tal-Ftehim ŻEE:
            
                        “—
                     
                     
                        
                           32017 R 1558: Ir-Regolament ta’ Implimentazzjoni tal-Kummissjoni (UE) 2017/1558 tal-14 ta’ Settembru 2017 (ĠU L 237, 15.9.2017, p. 67),
                     
                  
                        —
                     
                     
                        
                           32017 R 1559: Ir-Regolament ta’ Implimentazzjoni tal-Kummissjoni (UE) 2017/1559 tal-14 ta’ Settembru 2017 (ĠU L 237, 15.9.2017, p. 69).”
                     
                  
         
            Artikolu 2
            It-testi tar-Regolamenti ta’ Implimentazzjoni (UE) 2017/1558 u (UE) 2017/1559 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-10 ta’ Frar 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ Frar 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 237, 15.9.2017, p. 67.
         
            (2)  ĠU L 237, 15.9.2017, p. 69.
         
            (*1)  Ma huwa indikat l-ebda rekwiżit kostituzzjonali.